Sajarawan samacam Charles Oman manyarihakan lamun sabuting unsur dalam kisah anak hijau, yakni jalan masuk bamara dunia nang balain malalui sabuah guha liwar tasuhur. Gerald matan Wales mangisahakan kisah sarupa pasal saikung utuh lalakian nang bukah matan tuannya, wan badapat dua ikung pigmi nang mamandunya malalui jalan bawah tanah bamara tampat nang langkar lawan padang wan sungai, tagal kada ditarangi cahaya matahari. Tagal, sawagai dongeng, kisah samacam ngitu malah jarang; E. W. Baughman mandaptarnya sawagai satu-satunya umpama dalam tumbung F103.1-nya pasal dongeng Amirika Utara wan Inggris: Bubuhan panggana dunia bawah mailangi manusia, wan hidup tarus lawan bubuhannya. Martin Walsh bapandapat lamun acuan di Santo Martinus cukup signifikan, wan maitihi lamun kisah kakanakan hijau marupakan bukti lamun parayaan Martinmas baasal matan Inggris, nang matannya kisah anak mambantuk stratum tabawah.  mangamukaakan adanya kaitan kisah ngitu lawan taradisi Kelt dalam edisi Notes and Queries tahun 1900: Aruah Hijau ngitu kada baisi dusa dalam taradisi wan sastra Keltxa0... Mungkin labih matan sakadar kabalujuran lamun si aluh hijau mangawini saikung lalakian matan [Kings] Lynn. Di sini [kata Kelt] asli adalah lein, jahat, lawan kata lain. pari nang murni mangawini putra bumi nang badusa.